À 21 
Mais li povres hons disoit que il n’en avoit plus trouvé. Li homme de le chité qui houne- 
roient le riche home et despisoient le povre homme et haoient, le contrainsent et le fisent 
venir devant le justiche. Mais li povres hons disoit tous dis que il n’en avoit plus trouvé. 
Cheste parole fu contee devant povres et devant riches, tant que li serjant le conterent devant 
le roi. Quant | li rois oï che, il commanda que li riches et li povres et li avoirs fussent en 
presence devant li. Quant il furent en present, il apela dalés lui le philosophe qui avoit a 
non Aiue-caitif avec autre gent, et leur commanda a oir le parole du povre et du riche, et 
a dire droit. Quant li philosophes oi che, il ot pité du povre et dist a li: Je t/aiderai avec 
l’aiue de Dieu. Dist li povres: Diex set que je ai rendu che que je trouvai. Dist li philosophes 
au roi: Se il vous plaist a oir vrai jugement de cheste cose jel dirai. Quant li rois oi che, 
illi rouva que il jujast. Adont dist li philosophes au roi: Chis riches est boins hons et 
loiaus. Il n'est mie creable cose que il eust demandee cose, que il n’eust perdue. D'autre 
part il me samble que on doit bien croire que chis povres hons n'en trouva plus que che que 
il en rendi; car se il fust mauvais, il n'enst mie rendu che que il avoit trouvé, ains l'eust 
tout retenu et chelé. Dist li rois: Et que juges tu de chou? Rois, dist li philosophes, pren 
l'avoir et en donne au povre homme -c besans, et garde chou qui en demeure, tant que 
aucuns vesra qui tel avoir demandera; car chis qui chis avoirs est, n'est mie chi. Et chis 
riches hons voist au crieeur et faiche demander le sakel a -ır- serpens. Chis jugemens pleut 
moult au roi et a chiaus qui la estoient. Quant li riches oi che, qui avoit perdu le sakel, et 
dist au roi: Boins rois, je te di vraiement que chis avoirs| est miens; mais pour che que je 
voloie au povre homme tolir che que li crierres li avoit pramis, si dis que uns autres serpens 
me faloit encore. Mais aies merchi de mi, et je dourrai au povre homme che que li crierres 
li promist. Li rois rendi lavoir au riche homme et li riches au povre che que pramis li 
estoit. Li philosophes delivra le povre homme ensi par son sens et par son engieng. 
Dist li desciples: Bien apert que chou est sens de philosophe; par chest example n'est 
mie merveille que Salemons juja des -11- femmes. 
Li philosophes dist: N'entrepren mie voiage avec chelui eui tu ne connois. S’aucuns 
estranges avec toi s'acompaigne en voie qui enquiere te voie ou vas, di que tu dois aler 
plus loins que tu n'aies disposé. Et se il porte lanche, va a destre; et se il porte espee, va 
a senestre. — Li Arrabiens castia son fil et dist: Va par les grans chemins, ja soit che cose : 
que il soient plus lonc que les sentes. Et dist: Pren puchelle a femme encore soit elle 
vieille. Et si porte ten venel a grandes chités, ja soit che cose que tu quides pis vendre. 
A che respondi li fiex: Voirs est che que tu m'as dit des grans voies. 
1/3 Li homme . .. plus trouve fehlt (durch Augensprung) B. — 5/7 que le povre et le riche fussent 
amenez par devant lui. Le phil. qui avoit non aide caitif et autres sages avec lui et le roi leur commanda B 
— 8 a jugier le droit B — 10 Sire se il v. p. B — 11 il lui pria...jugast droturierement B — 11/12 Sire cestui 
riche homme ne dist pas chose creable car il demande chose qu'il na mie perdue B — 13 il me semble bien 
que cestui povre homme n. B — 20 rois fehlt K — vraiement fehlt K — fut mien B — 21 tenir B. — 23 li 
fehlt K — li riches fehlt B. — 25 grant sens B — 28 qui enquerre te doie K; et il enquiert de ton chemin B 
— 99 a. par autre voie et par autre lieu et plus loing quil ne ta dispose B — 30/31 combien quilz soient B 
— 82 ton veel aux grandez cites pour le vendre B 
N:o 5, 
20 
fol. 90r« 
